CELEX: C2006/326/19
Language: fi
Date: 2006-12-30 00:00:00
Title: Asia C-168/05: Yhteisöjen tuomioistuimen tuomio (ensimmäinen jaosto) 26.10.2006 (Audiencia Provincial de Madridin (Espanja) esittämä ennakkoratkaisupyyntö) — Elisa María Mostaza Claro v. Centro Móvil Milenium SL (Direktiivi 93/13/ETY — Kuluttajasopimusten kohtuuttomat sopimusehdot — Sopimusehdon kohtuuttomuuteen ei ole vedottu välimiesmenettelyssä — Mahdollisuus vedota tähän väitteeseen välitystuomioon kohdistuvan muutoksenhaun yhteydessä)

30.12.2006   
            
            
               FI
            
            
               Euroopan unionin virallinen lehti
            
            
               C 326/9
            
         Yhteisöjen tuomioistuimen tuomio (ensimmäinen jaosto) 26.10.2006 (Audiencia Provincial de Madridin (Espanja) esittämä ennakkoratkaisupyyntö) — Elisa María Mostaza Claro v. Centro Móvil Milenium SL
   (Asia C-168/05) (1)
   
   (Direktiivi 93/13/ETY - Kuluttajasopimusten kohtuuttomat sopimusehdot - Sopimusehdon kohtuuttomuuteen ei ole vedottu välimiesmenettelyssä - Mahdollisuus vedota tähän väitteeseen välitystuomioon kohdistuvan muutoksenhaun yhteydessä)
   (2006/C 326/19)
   Oikeudenkäyntikieli: espanja
   Ennakkoratkaisua pyytänyt tuomioistuin
   Audiencia Provincial de Madrid
   Pääasian asianosaiset
   
      Kantaja: Elisa María Mostaza Claro
   
      Vastaaja: Centro Móvil Milenium SL
   Oikeudenkäynnin kohde
   Ennakkoratkaisupyyntö — Audiencia Provincial de Madrid — Kuluttajasopimusten kohtuuttomista ehdoista 5 päivänä huhtikuuta 1993 annetun neuvoston direktiivin 93/13/ETY (EYVL L 95, s. 29) 6 artiklan 1 kohdan, 7 artiklan 1 kohdan sekä liitteessä olevan 1 kohdan q alakohdan tulkinta — Asianmukaiset ja tehokkaat keinot kohtuuttomien lausekkeiden käyttämisen lopettamiseksi — Sellaisen välityssopimuksen mitättömyys, johon kuluttaja ei ole vedonnut välimiesmenettelyssä
   Tuomiolauselma
   Kuluttajasopimusten kohtuuttomista ehdoista 5 päivänä huhtikuuta 1993 annettua neuvoston direktiiviä 93/13/ETY on tulkittava siten, että kansallinen tuomioistuin, jonka ratkaistavaksi on saatettu välitystuomion kumoamista koskeva kanne, voi todeta välityssopimuksen mitättömyyden ja kumota välitystuomion, kun se katsoo, että kyseisessä välityssopimuksessa on kohtuuton sopimusehto, silloinkin kun kuluttaja ei ole vedonnut tähän seikkaan välimiesmenettelyssä, vaan vasta kumoamiskanteessa.
   
      (1)  EUVL C 155, 25.6.2005.